ming030890/wiki-yue-high-quality huggingface dataset:
唱歌

香港唱作歌手鄧紫棋喺演唱會一路唱歌一路彈琴。
合唱
唱歌，係指用音調同節奏嚟改變把聲嚟製造音樂性質嘅聲音。
唱歌係可以有唔同嘅原因，可以係為咗娛樂、宗教嘅虔誠、嗜好、者職業。長期嘅鍛鍊同指導係可以令歌手把聲更強同更清晰。因為每個音樂風格嘅唱歌技巧都唔同，所以職業嘅歌手通常建立自己喺一個特定嘅音樂風格，同埋一直有唱歌老師提供教練。
一個唱歌嘅人係叫歌手。歌手唱歌嘅時候係可以清唱或者有樂器伴奏，例如鋼琴或者結他。

健康益處
科學研究表明，唱歌係可以對人產生一個健康嘅影響。一個初步嘅研究，從一班有參加合唱嘅學生嘅感覺，唱歌帶嚟嘅益處包括減輕壓力，改善情緒，社交同精神，同埋增加肺活量。但係另一個更舊嘅肺活量嘅研究，證實唔到有專業訓練嘅人能夠增加肺活量。又有另一項研究發現，無論係唱或者聽合唱音樂都可以減少壓力荷爾蒙同增加免疫能力。

唱歌嘅動物
學者一致認同好多唔同種類嘅動物都識唱歌，例如雀仔同鯨魚。 而家大概有5400個品種嘅動物都識唱歌。 有一啲識唱歌嘅動物顯示到佢哋能夠學習，湊合同埋創作新曲。 對某一啲品種嘅動物，例如長臂猿，唱歌係一個群體嘅活動。)
唱片

黑膠唱片，係一種帶有螺旋紋道嘅圓盤，上有錄音。

廣義上
激光唱片（CD），由於用激光讀取，所以又叫激光唱片。
以碟片型式出嘅音樂出版品，例如專輯、單曲等。
廣義上嚟講，係所有音樂出版品嘅叫法。
唯舞獨尊

唯舞獨尊世界巡迴演唱會：臺灣歌手蔡依林響2006年到2009年舉辦嘅巡迴演唱會。
《唯舞獨尊》：蔡依林嘅歌。
《唯舞獨尊 演唱會鮮聽版&混音》：蔡依林專輯。
《唯舞獨尊Online》，休閒類跳舞線上遊戲。
唯舞獨尊 演唱會鮮聽版&混音

《唯舞獨尊 演唱會鮮聽版&混音》（英文：Dancing Forever）係臺灣歌手蔡依林嘅第3張混音專輯，2006年9月29號響百代音樂同天熹音樂發行。呢隻碟收咗7首新歌，包括同陶喆合唱嘅《今天妳要嫁給我》、《舞孃》入面嘅6首歌曲混音版本同埋2006年7月1號響高雄市文化中心舉辦嘅「玩美慶功演唱會」現場表演內容。歌曲《今天妳要嫁給我》仲獲得第18屆金曲獎最佳年度歌曲獎，首支主打《唯舞獨尊》響臺灣Hit FM年度百首單曲排名第46位。
唱出香港

《唱出香港》（Hong Kong is Singing）係香港電視娛樂製作嘅音樂節目，2016年7月5號開始逢禮拜二喺23:45 - 00:15（實驗電視時段）喺ViuTV播。
節目係講歌手周國賢同香港兆基創意書院學生張美儀（Jaymie）喺美國夏威夷同香港兆基創意書院搞音樂會，為當地肌肉萎縮症協會演出，而成個籌備同表演過程會被拍成6集紀錄片。
埃松

埃松（法文：Essonne）係法國法蘭西島其中一個省，編號91，首府埃夫里。
埃斯庫羅斯

埃斯庫羅斯（Αισχύλος，前525年—前456年）係古希臘詩人，擅長寫悲劇，同索福克勒斯、歐里庇得斯齊名。
埃本哈杜

埃本哈杜（Aït Benhaddou）係摩洛哥一座古城，大約8世紀起，喺嗰時馬拉喀什去撒哈拉沙漠嘅貿易路線上面，1987年畀聯合國教科文組織列入世界文化遺產。有唔少電影亦喺度攞景。
埃施韋勒

埃施韋勒（Eschweiler）係德國北萊茵－西法倫一座城，人口6萬。
埃朗根

埃朗根（德文：Erlangen）係德國一個城市，喺拜仁自由州，人口約莫11萬。
埃斯基謝希爾省

埃斯基謝希爾省（土耳其文：Eskişehir ili）係土耳其嘅其中一個省，首府埃斯基謝希爾。
埃森

埃森（德文：Essen）係德國北萊茵-西法倫第四大城，亦係全國第九大城，人口大約57萬。
埃斯比約

埃斯比約（丹麥文：Esbjerg）係丹麥第五大城，人口有7.2萬。
噴漆

噴漆係油漆嘅一種，裝落噴霧樽度，㩒住就噴出，比用油掃更加均勻。噴漆亦會喺塗鴉用到。
噴墨海馬

噴墨海馬係日本電視遊戲寵物小精靈系列入面嘅其中一隻小精靈，編號116。身體顏色主要係藍色。
噴射飛航

噴射飛航（TurboJET）係一間渡輪公司，喺1964年代初成立，而家營辦緊11條持牌渡輪航線，服務香港、澳門同深圳。
噴射引擎

噴射引擎係種用噴射高速流體去產生動力嘅引擎，廣泛用喺飛機、巡航導彈同火箭等等機器度。
噴火怪獸

噴火怪獸（英文：fire-breathing monster）係指神話同奇幻故仔成日提到、識得由個口度噴火出嚟嘅傳說生物。
例子可以睇西洋龍。
噬魂師

噬魂師（SOUL EATER）係由大久保篤創作嘅日本漫畫作品。由2004年開始連載喺Square Enix出版嘅「月刊少年GanGan」，本來只係3個刊登喺03年夏季號、秋季號「GanGan POWERD」同04年1月號「月刊少年GanGan WING」嘅短編作品，呢啲都收錄喺單行本第1集，實際上嘅第1回係04年6月號「月刊少年GanGan」刊載嘅「補習（前篇）」。

故事
舞台為死神武器工匠專門學校，俗稱「死武專」。
故事以「工匠」瑪嘉同「武器」SOUL EATER為主軸展開。呢間學校係專門培育「工匠」同「武器」，要「武器」收集99個快變成鬼神之卵同1個魔女嘅靈魂，「武器」就會變成死神大人專用嘅武器「Death Scythe」。

「工匠」同「武器」
「工匠」同「武器」係一對嘅，「工匠」同「武器」嘅靈魂波長配合會令到戰鬥力提高。「工匠」參與實戰，「武器」則會變化成自己擅長形態嘅武器支援「工匠」。「武器」可以控制同支援「工匠」靈魂波長嘅增強。「工匠」就擁有探測靈魂種類同位置。

死武專
SOUL EATER（配音員：內山昂輝）
同瑪嘉組成一對組合嘅武器少年，實體為鐮刀。以「有型」嘅男人作為目標，性格稍為粗暴。鍾意食靈魂。喺一次同古洛那戰鬥時，被滅絕魔劍斬傷，黑血進入體內。自此之後，SOUL嘅精神空間出現咗一個黑房同一個好似象徵「狂氣」嘅「穿著孖襟西裝嘅小妖怪」。如果得到「工匠」嘅同意，「工匠」會變成「狂氣」狀態。
瑪嘉‧亞爾班（配音員：小見川千明）
同SOUL EATER組成一對組合嘅工匠少女。成績優等，性格好強，唔鍾意食生魚。發嬲嘅時候會用瑪嘉手刀(書脊)攻擊人。雖然好年輕，但她嘅波長可以使出鐮刀工匠傳統嘅大技「捕獵魔女」。
Black☆Star（配音員：小林由美子）
同椿組成一對組合嘅暗器工匠，同普通殺手唔同，成日做出突出同誇張動作，性格輕舉妄動。死武專嘅學生之中靈魂係最大嘅，擅長力量嘅控制。鍾意遠大嘅東西，常說「自分はビッグだ（我係大嘅）」，討厭細小。因此成日畀自己鍛鍊嘅壓力，擅長體術，可以把直接將波長傳畀武器。係殺手一族「星族」嘅唯一倖存者。
中務椿（配音員：能登麻美子）
同Black☆Star組成一對組合嘅武器，實體有5種變化形態，為（鎖鐮，忍者刀，煙霧彈，飛鏢，偽星），而且得到哥哥實體「妖刀」嘅力量。但係變身會快速消耗工匠嘅力量，唔可以長時間使用。性格和善，係唯一了解Black☆Star嘅人。姿容端麗嘅日式美女。
Death the Kid（配音員：宮野真守）
死神嘅兒子。同莉斯、帕迪湯布遜姊妹組成三人組嘅工匠。喺入讀死武專之前已經係死神，文武雙全嘅天才。有過度嘅潔癖，性格亦係極度嘅神經質。特別對左右對稱嘅事相當執著，成日因為咁而嘈交，尤其畀人話佢頭髮顏色有啲唔同嘅時候，他會立即暈低。擅長控制靈魂嘅力量，戰鬥時除咗用武器之外，亦可以用死神體術。
莉斯‧湯布遜（配音員：甲斐田裕子）
同帕迪、Kid一組嘅武器。實體係可以同妹妹帕迪組成一對嘅單手手鎗，子彈係壓縮使用者嘅靈魂波長。非常驚幽靈。她同妹妹本來係不良姊妹，同Kid相遇成為她們改變嘅契機。非常介意自己嘅胸部比妹妹嘅小。
帕迪‧湯布遜（配音員：澤城Miyuki）
同莉斯、Kid一組嘅武器。實體係能同姊姊莉斯組成一對嘅單手手鎗。性格天真，說話像小孩一般。
古洛那
滅絕魔劍嘅使用者。滅絕魔劍進入佢嘅體內，所以佢流住黑血，可以使用「狂氣」狀態。年幼嘅時候開始冇同其他人接觸。不過，同瑪嘉戰鬥後做咗朋友。同滅絕魔劍一起到死武專試學。佢係美杜莎嘅仔女，但喺性別上冇明確設定。
滅絕魔劍
同古洛那組成一對嘅武器。作為黑血潛藏喺古洛那體內，實體係雙手雙刃嘅黑刀。為咗古洛那變成「狂氣」狀態而創造出嚟嘅武器。性格她壞，成整蠱古洛那。因為畀死神攞咗靈魂令佢縮小。個名嚟自北歐神話嘅「諸神的黃昏」。
Death Scythe（舊名：蘇比利特。配音員：平田廣明）
Death Scythe 本來同瑪嘉母親組成組合嘅「武器」，實體係鐮刀，亦曾經係索達恩嘅「武器」，佢而家喺同瑪嘉嘅母親鬧離婚，取唔到子女嘅撫養權。因為他極度好色，所以畀個女瑪嘉討厭。佢實際係非常惗個女嘅父親。而家喺成為死神大人嘅鐮刀。
索達恩(法蘭克斯坦) = 科學怪人（配音員：宮本充）
曾經係蘇比利特先輩組成一對嘅工匠，係死武專嘅老師。被稱為死武專最強嘅工匠，佢可以直接用「靈魂波長」攻擊對方，就算冇武器都有相當嘅戰鬥力，而且擁有優秀嘅觀察和對應力。只要稍為微對武器有好奇心，就會想肢解佢，成日「ヘラヘラ」咁笑。佢著住白袍，頭上面有一粒螺絲，就似科學怪人一樣，成日坐住張凳郁。同蘇比利特一組陣嗰時，趁蘇比利特瞓覺攞佢嚟做人體實驗。最早發現美杜莎係魔女，當阿修羅醒覺後，被「狂氣」感染。
查士丁‧羅
另一位Death Scythe，歐洲嘅負責人，穿著同神父一樣。13歲就成為咗Death Scythe，係史上最年輕嘅Death Scythe。現年17歲。實體為斷頭台。即使冇工匠都可以戰鬥。雖然聽住著音樂而聽唔到人哋嘅話，但佢懂得讀唇。其中一招「守衛法則的銀槍」喺「B壹」（作者另一作品）中嘅七海陽平使用嘅槍名字相同。
瑪莉‧苗里爾
另一位Death Scythe，大洋洲嘅負責人，經常戴住眼罩。由於死神大人嘅命令而番到死武專。冇男人緣。佢被死神大人指與索達恩為一組，係想用瑪莉嘅「靈魂波長」防止索達恩被「狂氣」支配。「苗里爾（Mjolnir）」係嚟自北歐神話索爾嘅嘅武器「雷神之搥」。
弓梓
另一位Death Scythe，一頭長黑髮戴眼鏡嘅亞洲美人，實體為弩。準繩率喺10km內只有1mm嘅誤差。畀索達恩佢哋稱為「委員長之王」。本來係東亞嘅負責人，現代替瑪莉兼任大洋洲嘅負責人。名字係嚟自「徒然草」中嘅「梓弓」。
死神大人（配音員：小山力也）
作為死武專嘅最高人物。Death the Kid嘅父親。佢嘅靈魂大到足以包圍整個城市，因為要封印第一代鬼神，所以唔可以離開城市。從前佢的確係相當可怕，帶住嘅面具的的確確畀人「死神」一樣嘅可怕，但因為會整喊細路而改為而家嘅面具，而性格同語調都變得調皮（不過發嬲嘅時候都會變番從前咁可怕）。直接叫佢「死神」，其他全部不明。
死人（配音員：赤城進）
萊姬斯
噴槍

噴槍，又叫噴筆，係畫具一種，用壓縮氣或者氣泵將顏料噴出來。
噴射氣流

噴射氣流（英文：Jet stream），又叫高空急流、高速氣流，係大氣入面嘅高速氣流帶，喺地球對流層頂中高緯度嘅西風帶可以見到，由西向東行。
天煞西部反撃戰

《天煞西部反撃戰》（Cowboys & Aliens）係一部2011年美國西部科幻電影，由莊法來奧做導演，改編Scott Mitchell Rosenberg嘅2006年英文同名漫畫。主演係丹尼爾基克、夏里遜福、Olivia Wilde。
天然養生 靈芝也移民

天然養生 靈芝也移民（英文：Ganoderma must be an immigrant）係香港商業電台雷霆881嘅節目，連埋廣告每集係三十分鐘。主持係陳志雲同埋張天然。響2020年5月7號到7月30號星期四夜晚十點半至十一點播放，總共有13集。節目係講有關靈芝種植嘅故事。
天煞異降

《天煞異降》（英文：Arrival）係一部2016年美國科幻電影，由丹尼斯維爾諾夫執導，改編姜峯楠嘅1998年短篇小說《Story of Your Life》。主演係艾美阿當絲、謝洛美維納、科力士韋德加、米高舒伯。
天煞逆緣

《天煞逆緣》（The Host）係一部2013年嘅美國愛情科幻電影，由安德魯尼高執導，改編Stephenie Meyer嘅同名小說。主演係茜爾莎羅倫、麥士艾朗斯、積艾伯、威廉赫特、戴安古嘉。
天煞撞正怪怪獸

《天煞撞正怪怪獸》（英文：Monsters vs. Aliens）係套2009年美國3D動畫片，由夢工廠動畫製作。
天煞-地球反擊戰

《天煞-地球反擊戰》（Independence Day）係1996年美國電影，由羅倫艾默烈治執導，韋史密夫、標普文、謝夫高拔林主演。
天照大神

天照大神，又叫天照大御神、天照皇大神，係日本神話入面嘅太陽神，亦係神道教最大嘅神。佢同時被當做神武天皇同其他所有日本天皇嘅祖先。
嚴禁調情

《嚴禁調情》（Rules Don't Apply）係一部2016年嘅美國愛情喜劇電影，由華倫比提做導演、編劇同監製，粗略改編電影導演侯活曉治嘅生活。主演係華倫比提、安妮貝寧、馬修波特歷、莉莉歌蓮絲、Alden Ehrenreich（英文：Alden Ehrenreich）。
嚴維杰

嚴維杰，香港親中派政治人，土木岩土工程師專業背景。
嚴顏

嚴顏係東漢末年巴郡人，曾經效力過劉璋，之後做咗張飛嘅賓客。

一生
佢係劉璋手下巴郡太守趙莋嘅部將。劉備入蜀嗰陣，佢知道之後就話：「呢個係「一個人坐喺孤山，仲放老虎嚟自衛」嘅事啊！」
建安十九年（214年），劉備打入江州，嚴顏戰敗被捉，當時張飛問佢：「大軍打入嚟，點解唔投降重係要抗戰？」嚴顏就話：「你哋無端端嚟侵犯我哋嘅益州，我哋益州只有斷頭將軍，冇投降將軍！」張飛聽咗之後好嬲，叫人哋斬咗佢嘅頭。嚴顏面不改色地話：「斬頭就斬頭！點解愛嬲？」張飛呢時好佩服佢嘅勇氣，放佢之後畀佢做自己嘅賓客。之後就冇佢嘅記載咗，小說《三國演義》墨處好多，重寫佢喺張飛做手下之後嘅事。
嚴藝丹

嚴藝丹（粵拼：jim4 ngai6 daan1；簡化字：严艺丹；英文：Ivy Yan；1982年10月15號—），係中國大陸女歌手、演員、音樂製作人、作詞人、作曲家。喺中央戲劇學院畢業。2011年因作詞作曲並演唱《步步驚心》片尾曲《三寸天堂》而出名。
囂拔空間

囂拔空間（Hilbert space），又譯希爾伯特空間，係指完備嘅內積空間（可以無限維），喺上面可以做好多線性代數同埋數學分析。佢係歐幾里得空間入面引申出嚟嘅概念，將線性代數同微積分分析由二維或者三維延伸到更高維度，由數學家David Hilbert首先提出嚟。
嚴詠能

嚴詠能（1970年1月23號—2020年9月5號），花名愛河國民歌手，喺臺灣台南縣新化鎮（而家臺南市新化區）出世。係打狗亂歌團團長，獲得第21屆金曲獎最佳台語專輯獎，同埋入圍第21屆金曲獎最佳台語男歌手獎。嚴詠能同打狗亂歌團用歌寫出台灣農民嘅故事，同埋走遍台灣各鄉鎮廟口街頭演唱，為台灣農民歌唱。讀大學嗰陣，得到大學城第五名，ICRT青春之星第二名及全國熱門音樂大賽冠軍。佢大佬嚴詠智曾任台南市五王國小校長。

演藝生涯
嚴詠能生前最尾一場演出地點──萬丹鄉大憲宮。
2010年獲得第21屆金曲獎最佳台語專輯獎，同埋入圍第21屆金曲獎最佳台語男歌手獎。
2016年臺灣民進黨總統參選人蔡英文競選專輯《台灣美樂地》專輯歌《轉來key》
2020年9月5號喺屏東縣萬丹鄉大憲宮演出時，疑似心肌梗塞發作暈倒，送到高雄國軍醫院屏東分院治療後，嗰日22時53分宣告不治。

褒揚令
總統蔡英文喺9月14號明令褒揚，同一日文化部部長李永得出席追思音樂會弔唁，同埋代表頒贈總統褒揚令，由佢嘅夫人陳玟勳代表受贈，褒揚令全文係：
「
獨立創作歌手嚴詠能，瑰奇瑋異，敏率雋朗。少歲天賦高華，鍾愛絲竹仙呂，頭角初露，卒業正修科技大學。曾任「蕃薯之聲」廣播電臺副臺長、街頭藝人、專職音樂創作人。嗣成立「打狗亂歌團」，融匯多元本土素材，鏈結現代傳統樂器；承載歌謠走唱風情，行吟鄉野民俗曲藝；始創陣頭出巡舞姿，暢申農村景觀意識，質樸簡淺，清新自然；遣興抱素，沾溉人心。其首張《大員一家農出來》專輯，獲頒金曲獎最佳臺語專輯獎殊榮；一曲〈月光灑在東門城〉，增添恆春古調生命力，流魚出聽，深功絕響。長期駐足南臺，籌策「民謠創新培力計畫」，撒播兒少音樂種子，映現土地關懷赤忱，雅操丹衷，理致悠揚。數度應邀往赴各國唱演，敷弘臺灣人文藝術，張拓文化美學視野，茂績志業，藝壇有聲。詎料令猷方展，迺以盛年驟逝，軫念悼惜，應予明令褒揚，用彰才俊。
嚴順開

嚴順開（粵拼：jim4 seon6 hoi1；簡化字：严顺开；1937年6月6號—2017年10月16號）係中華人民共和國演員，上海人。

生平
1963年嚴順開喺中央戲劇學院表演系畢業，分配到上海滑稽劇團做演員。1981年初次登上銀幕，主演電影《阿Q正傳》，憑住呢套電影獲得第6屆大眾電影百花獎最佳男演員獎、第2屆瑞士維韋國際喜劇電影節最佳男演員金手杖獎。1983年，喺中央電視台第一屆春節聯合晚會度表演小品《阿Q的獨白》，首次運用咗「小品」呢一個表演形式。1988年自編自導自演喜劇電影《阿譚內傳》。1993年喺中央電視台春節聯歡晚會度表演小品《張三其人》。1999年同張凱麗喺中央電視台春節聯歡晚會度合作表演小品《愛父如愛子》。
2017年10月16號，佢喺上海楊浦區嘅新華醫院病逝，終年80歲。
囂拔問題

囂拔問題，又叫希爾伯特問題，係德國數學家打域囂拔（希爾伯特）喺1900年提出嘅廿三條重要數學問題，包括6條數學基礎、6條數論、6條代數同幾何，同埋5條數學分析。呢啲問題嗰時未有人解到，但20世紀期間經已解到大部份。
奧斯納布克

奧斯納布克（德文：Osnabrück）係德國下薩克遜一座城，人口16萬。
奧斯華度阿迪尼斯

奧斯華度阿迪尼斯（西班牙文：Osvaldo Ardiles，1952年8月3號—）係阿根廷足球領隊、前足球員。1973年開始球員時期踢中場，效力過史雲頓足球會、昆士柏流浪足球會、熱刺、布力般流浪、巴黎聖日耳門（借用）、阿根廷足球代表隊，贏過1978年FIFA世界盃冠軍。
奧斯陸協議

奧斯陸協議（英文：Oslo Accords）係一份以色列同巴勒斯坦解放組織之間喺1993年簽嘅和平協議，係解決以巴衝突嘅重要里程碑。
協議喺西岸地區嘅計劃
以巴和談早期喺挪威奧斯陸開始，亦係個協議名嘅來源。喺協議入面，以色列同巴勒斯坦解放組織同意互相承認做和談嘅對象。同時，協議建立咗巴勒斯坦自治政府，嚟控制巴勒斯坦國部分地區。和談期間嘅主要議題包括：以色列喺西岸地區嘅聚居地、耶路撒冷嘅地位、同埋巴勒斯坦人嘅回歸權。協議之中並冇提及巴勒斯坦國係“國家”。

主要協議
以巴承認書（英文：Israel–Palestine Liberation Organization letters of recognition）：以色列同巴勒斯坦解放組織互相承認
奧斯陸 I：成立以色列民政部（英文：Israeli Civil Administration）嚟做過渡政府，到巴勒斯坦議會成立就解散
加沙–耶利哥協定（英文：Gaza–Jericho Agreement）：
以色列會喺3個禮拜之内由加沙走廊同埋耶利哥撤退，跟住之後會開始一個5年嘅過渡期
同一時間，巴勒斯坦自治政府成立嚟做過渡政府
協定亦都有關於經濟合作同埋交換囚犯嘅條文
奧斯陸 II：
西岸地區會分做3種區：A區、B區、同C區，其中A區係完全由巴勒斯坦自治政府控制、B區係混合控制、而C區就係以色列完全控制；A同B區加埋大約係4成嘅面積，而C區就係6成
巴勒斯坦自治政府會成立警察部隊，嚟喺A區維持治安
巴勒斯坦立法議會（英文：Palestinian Legislative Council）會喺選舉之後代替巴政，組成長期嘅政府
保障加沙走廊同埋西岸地區之間嘅交通會暢通無阻
任何其他談判會喺1999年5月4號之前搞掂
所有其他之間嘅協議，都只係肯定咗會照住呢4份協定嚟執行。

反應
呢份協議帶嚟咗唔少嘅反對聲音，特別係嚟自以巴雙方嘅民族主義團體。喺巴勒斯坦方面，美國哲學家 Edward Said 叫呢份協議做“巴勒斯坦凡爾賽”，而哈馬斯亦喺談判期間發動過自殺襲擊。喺以色列方面，一位極右派人士因爲呢份協議，刺殺咗總理拉賓。以巴兩邊喺簽咗協議之後，都嘗試繼續和談，不過喺2000年嘅一次談判失敗咗之後就完咗。
奧斯特洛夫斯基

奧斯特洛夫斯基（俄文：Николай Алексеевич Островский，1904年9月29號—1936年12月22號）係蘇聯作家。
奧斯特洛夫斯基喺烏克蘭一個工人家庭出世，1919年加入共青團，參加蘇聯國內戰爭，1920年喺戰鬥入面受咗重傷，23歲全身癱瘓，24歲雙目失明、脊椎硬化。

生平
維基語錄收錄咗同呢篇文相關嘅摘錄：
奧斯特洛夫斯基
1933年，由佢口述嘅自傳小說《鋼鐵是怎樣煉成的》寫成。1934年成為蘇聯作家協會會員。1935年獲頒列寧勳章。
1936年死時年僅32歲。佢喺索契嘅故居喺1940年改建成為國家博物館。
奧斯特羅姆

奧斯特羅姆（英文：Elinor Ostrom，1933年8月7號—2012年6月12號）係美國政治科學家，2009年諾貝爾經濟學獎得主之一，係第一位女性攞到呢項榮譽。2012年6月12號因胰腺癌死，享年78歲。
奧斯陸

奧斯陸（挪威話：Oslo）係北歐大城，亦係挪威首都同最多人住嘅城市，位於挪威東南部斯卡格拉克海峽沿岸，人口約70萬（2022年統計），佔挪威總人口約莫八分一。
個城喺1048年開埠，係挪威國王哈拉爾三世嘅主意。1624年個城市毀於大火。喺阿克斯胡斯城堡附近重建，改名 Christiania 或 Khristiania。1883年1月1號變成直轄市（formannskapsdistrikt）。1925年改翻原名。
奧斯陸搞過1952年冬季奧林匹克運動會。1993年5月，以色列同巴勒斯坦解放組織喺呢度簽《奧斯陸協議》。奧斯陸亦係諾貝爾和平獎頒獎嘅地方，頒獎禮喺奧斯陸市政廳舉行。
奧斯華德

奧斯華德（德文：Friedrich Wilhelm Ostwald，1853年9月2號—1932年4月4號）係德國嘅物理化學家，喺1909年攞到諾貝爾化學獎。
奎松

奎松（Quezon）係菲律賓第一大城兼舊都，喺馬尼拉大都會，人口差唔多300萬。
奏摺

奏摺係古時東亞（包括中國、日本、朝鮮、越南）嘅官吏向君主陳述事實嘅文書，君主用硃砂紅筆親手批諭後發還返畀原奏人。
奏摺內容有好多種，好似言事、對策、請安等。
奎師那河

奎師那河，係印度嘅河，由馬哈拉施特拉邦開始，向東流入印度洋孟加拉灣。佢全長1,400公里。
奏鳴曲

奏鳴曲（sonata，粵拼：son6 naa1 taa4）係指作嚟俾人用樂器獨奏或者得少數幾個人演奏嘅樂曲，好興用鋼琴伴奏。通常會分二至四段。
奎

奎，來自敦煌莫高窟古卷星圖。奎圖中左方。
奎，星官之一，二十八宿之一。奎在西方白虎，為虎之尾。恆星有十六，排成長圈而中間兩邊凹咗，有時形容做鞋底。西方星座，奎分入仙女座同雙魚座。
奎為擘髀之貌，然而上古本來就大圭之貌，而奎宿十六星，正好咁排。圭為樹起，測日影之器。

儀象考成
儀象考成，奎添二十三星，為奎宿增一到奎宿增二十三。
星官分野
奎宿

奎宿，來自敦煌莫高窟古卷星圖。
奎宿（Legs）係廿八宿之一，西方白虎七宿第一宿。
奎宿有星官9個，分別係奎、王良、策、附路、軍南門、閣道、外屏、天溷同埋土司空。
奎文區

奎文區係中國山東濰坊一個市轄區，總面積189平方公里，人口38萬。
奉賢新城站

奉賢新城站係上海地鐵5號綫一個地鐵站，喺奉賢區。個站	2018年12月30號啟用。
四角緊身褲

四角緊身褲係男人底褲嘅一種，佢同孖煙通差唔多，但係就好似底褲咁緊。佢喺1990年代畀人開始喺運動同平時嗰陣着。
四角號碼

四角號碼係中文詞典常用嘅檢字方法之一，把筆劃分成十類，用最多五個阿拉伯數字嚟對漢字進行歸類。
四角號碼檢字法由王雲五發明，而高夢旦就係“附角”嘅發明者，佢並喺1925年5月作咗《號碼檢字法》由商務印書館出版。1926年9月，《四角號碼檢字法》單行本出版，有蔡元培、胡適等作序。1934年1月，《四角號碼檢字法》（附檢字表）出版，加埋高夢旦嘅序。
四角號碼檢字法用數字0到9去表示一個漢字四角嘅十種筆形，依序攞字嘅左上、右上、左下、右下角的筆劃，攞到四組數字，有時就喺最後加一個位嘅補碼，所以最多為五碼。

四角號碼檢字法歌仔
胡適曾經作過歌訣來記住四角號碼：「一橫二垂三點捺，點下帶橫變零頭，叉四插五方塊六，七角八八小是九。」後來編《四角號碼新詞典》嘅時候，黃維榮改成而家通行嘅版本。
橫一垂二三點捺，
叉四插五方框六；
七角八八九是小，
點下有橫變零頭。

規則
每字攞左上角、右上角、左下角、右下角四筆。可以攞複筆時應該攞複筆。字上部或者下部剩係得一筆形嘅時候作左角，右角作0。用過的筆形再填他角亦都作0。由「囗」「門」「鬥」組成嘅字，下角攞內部筆畫，但外圍有其他筆畫嘅時候例外。附角喺右下角之上最貼近而露鋒芒一筆，如該筆已經用過，則附角係0。

睇吓
縱橫輸入法：改良自四角號碼嘅輸入法
三角編號法：源自四角號碼嘅編碼方法
行列輸入法：另一個以數字作為漢字編碼檢字嘅方法。
四足總綱

四足總綱（學名：Tetrapod），係脊椎動物嘅一個分支，主要包括兩棲動物、爬行動物同哺乳動物，特色係四條肢。
四處首羅

《四處首羅》（Seoul Searching）係香港好好制作製作嘅遊埠節目，由曾琸庭、余施熲主持，2023年10月9號到10月13號禮拜一到五21:00－21:30喺奇妙電視HOY TV播出。節目主持會去韓國首爾搜羅美食。
四角游水褲

四角游水褲，係男人游水褲嘅一種，比三角游水褲長啲，通常用尼龍同氨綸嚟整。
四象

四象係傳統中國文化入面四個方位嘅代表形象，分別係青龍、白虎、朱雀、玄武，除咗分別代表東西南北，重可以代表春秋夏冬。
姚運茵

姚運茵（英文：Jacqueline Yao），係香港主持人，亦有參予唔同嘅電視節目、電視劇同電影拍攝，2011年參選過 Now TV CEO選拔賽，2014年參加香港電台學徒計劃，之後策劃、監製同主持《原創音樂基地》、《戲劇縱橫》。佢喺香港理工大學哲學碩士畢業。

演出作品
呢個表唔完整，歡迎加料。
姚鵬輝

姚鵬輝，香港親中派政治人物。

選舉經歷
喺2021年9月，佢成為香港特别行政區選舉委員會委員(有關全國性團體香港成員的代表)。2022年，佢喺李家超無提政綱嘅情況下，有份提名李家超參與2022年香港行政長官選舉。
姚逸明

姚逸明，香港親中派政治人，香港再出發大聯盟發起人之一。
姚鈞豪

姚鈞豪（英文：Herman Yiu，1997年11月—），係香港區政聯盟、民主黨前成員，大埔區議會宏福選區前任議員。
姚鈞豪喺2019年第6屆區議會選舉參選大埔宏福選區，最後以4266票，打贏得3254票嘅民建聯胡健民，成功當選。
2021年8月31號，佢因為非法集結罪名成立，被判坐花廳3個月，因為第三場2021年香港區議員宣誓嗰日（10月4號）重坐緊花廳，而佢出冊後，去到2022年6月1號先至被安排宣誓，同年6月6號，被港府裁定宣誓無效，即時冇咗區議員席位。
姚雋彥

姚雋彥（英文：Everest Yiu Chun Yin，1983年10月27號—）係前香港嘅新聞從業員，前無綫電視互動新聞台首席主播同體育記者。
孟加拉虎

孟加拉虎（學名：Panthera tigris tigris）係老虎喺亞洲嘅一種常見嘅亞種，根據目前嘅估計，印度重有1706到1909隻，孟加拉國有440隻，尼泊爾有163到253隻，不丹就有67到81隻。國際自然保護聯盟喺2011年將孟加拉虎歸類為瀕危動物。
孟加拉虎係印度同孟加拉國嘅象徵動物。
孟加拉鄉村銀行

孟加拉鄉村銀行（Grameen Bank）係孟加拉一間銀行，1976年開業。佢主要業務係批細額貸款畀農民搞手作生意仔。
銀行創辦人尤納斯聯同銀行業務攞到2006年諾貝爾和平獎。
孟嘗君

孟嘗君（?—前279年），本名田文，「戰國四公子」之一。佢係齊國宗室大臣，齊威王個孫，靖郭君田嬰個仔，憑佢多門客而出名，佢有三千名門客。
佢喺前299年俾秦國招攬做宰相。前298年，由於秦國大臣擔心佢因為本身係齊國人，做事一定會考慮齊國嘅利益，於是俾秦昭襄王追殺。好彩佢有一位門客識得扮狗潛入秦宮庫藏，偷咗狐白裘出嚟，就叫秦王嘅寵姬向秦王求情，最後田文被釋放。點知後來秦王後悔，派兵去捉佢返秦國，田文喺夜半去到函谷關，關法規定一定要喺日出之時先可以開門，但又未到時辰。有位門客就扮雞叫，於是一大班雞就叫。最終順利走出函谷關，經趙國返齊國。
孟夫子誕

孟夫子誕，減筆寫做孟夫子𧩙、孟夫子旦，係孟軻，即係孟夫子嘅寶誕。寶誕響二月初二。
孟姜女

孟姜女，又叫孟姜女哭長城，係中國一個民間神話傳說。故仔大概係講秦代一個女人（孟姜女）新婚後老公被捉去起長城，之後佢想送衫畀老公，去到先至知老公已經病死，所以佢喊咗出嚟，長城就冧咗。
孟加拉旗

孟加拉旗，係代表孟加拉嘅旗。旗長闊比例3:5，綠色底，上面有紅色圓。
孟加拉文維基百科

孟加拉文維基百科係一個非牟利網站，維基百科嘅孟加拉文版本，由維基媒體基金會運行。
孟執中

孟執中（1934年12月16號—2019年12月14號）係中華人民共和國氣象衛星專家同中國工程院院士，喺浙江諸暨出世。佢曾經做過「風雲一號」同「風雲三號」總設計師。

生平
1956年，喺華南工學院電訊系畢業。
1958年，進入蘇聯科學院自動學及遠動學研究所進修兩年。
1979年起，主持第一顆「風雲一號」氣象衛星嘅研製。
2003年，當選中國工程院院士。
2019年12月14號，孟執中因病醫治無效喺上海逝世，享年84歲。
埋口

埋口（Wound healing）係人整親之後表皮組織再生、傷口嘅肌肉會同皮膚都生返埋一齊，唔再有裂開嘅部份嘅自然過程。正常嚟講，皮膚嘅表皮（最外層）同真皮（深層）存在喺一個平衡嘅狀態，以做到一個處理傷口嘅屏障。埋口基本過程包括止血期、炎症期、增生期、成熟期同重塑期。
當皮膚傷咗（例如擦損、仆親、𠝹親噉）之後，一套複雜嘅生化程序會將傷口合返埋。喺傷咗之後嘅幾分鐘入面，血小板會喺創傷位置左近形成纖維蛋白嘅焦，用嚟止血。
姬壬臣

姬壬臣（粵拼：gei1 jam4 san4，？－前613年），即係周頃王，係姬鄭個仔，姬班老竇，東周嘅第七代天子。
姬寤生

鄭莊公（前757年—前701年），姬氏，名係寤生，鄭武公嘅亞仔。係春秋時代鄭國第三位君主。佢喺前744年到前701年在位。
姬嘉鐸

姬嘉鐸2016年聖地亞哥國際動漫展（英文：San Diego Comic-Con）入面，姬嘉鐸出過場。女演員原文名גל גדות出世 (1985-04-30) 1985年4月30號（39歲） 以色列羅殊艾因（英文：Rosh HaAyin）屋企 以色列特拉維夫職業演員、模特兒活躍年代2004年~而家
姬嘉鐸（希伯來文：גל גדות‎‎；英文：Gal Gadot；1985年4月30號—），以色列女演員、模特兒。贏過2004年以色列小姐（英文：Miss Israel），代表以色列參加2004年環球小姐比賽，之後喺以色列國防軍服役兩年。
姬嘉鐸喺狂野時速系列有演出。2013年12月4號，華納兄弟搵佢《蝙蝠俠對超人：正義曙光》做神奇女俠呢個角色。
姬宜臼

姬宜臼（粵拼：gei1 ji4 kau5，？－前720年），即係周平王，係東周第1代天子（王）。佢係西周最後一任王周幽王姬宮涅個仔，東周第二任王周桓王姬林嘅爺爺。
姬宜臼原本係周幽王嘅太子，阿媽係申后。但係喺周幽王寵愛嘅褒姒生咗個仔伯服之後，周幽王廢咗原本嘅王后申后同太子宜臼。
前771年，申后阿爸申侯夾埋犬戎同周幽王開戰，殺咗周幽王，西周滅亡。之後諸侯擁立姬宜臼繼位做周王，就係周平王。周平王遷都洛邑，東周開始，之後周天子嘅勢力逐漸衰弱。
周平王五十一年（前720年），周平王過身，由於太子洩父已經過身，所以之後由太子個仔姬林繼位，就係周桓王。
威爾金森微波各向異性探測器

威爾金森微波各向異性探測器（英文：Wilkinson Microwave Anisotropy Probe），係一副太空探測器，2001年由美國太空總署射上地球大氣層上面嘅太空軌道，用到2010年。
威瑪

威瑪（德文：Weimar）係德國圖靈根一座城，人口6萬。喺1918年一次大戰之後，德國嘅第一份民主憲法係喺呢座城簽，所以嗰時個政權又叫做威瑪共和國。
威登堡

威登堡（德文：Wittenberg）係德國一個城市，喺薩克遜－雁候，人口約莫4.6萬。
威瑪共和國

威瑪共和國（德文：Weimarer Republik），正式國號叫德意志國（德文：Deutsches Reich），係1918年到1933年嘅德國共和政權，響第一次世界大戰後取代德意志帝國，一路持續到1933年希特拉同佢嘅納粹黨上台成立納粹德國為止。

歷史
威瑪共和國係喺1918年11月9號，德國最後一位國王威廉二世被人逼到退咗位之後，喺一戰嘅最後一日（即係1918年11月9號）建立。
喺1919年8月11號，威瑪憲法正式通過。
威爾遜質數

即係  可以畀 整除，邇樣嘢同證明每個質數  都整除到  嘅威爾遜定理（中文：威尔逊定理）有關。
依家所知嘅威爾遜質數淨係得5、13同563（OEIS:A007540），如果重有其他邇類質數，必定大過。
威盛運輸

威盛運輸企業有限公司係香港一間粵港跨境直通巴士公司，1996年成立，門市喺香港九龍太子運動場道，係廣東省交通集團成員。
威省

旗幟威省（紅色部分）喺檳城州（左圖）同西馬（右圖）嘅位置。國家 馬來西亞州屬 檳城由英國東印度公司開拓1800年直轄殖民地1867年4月1號－1957年8月31號馬來亞日佔時期1941年12月19號－1945年9月3號升格為市政廳2019年9月16日政府所在地大山腳最大城市北海政府 • 地方政府威省市政廳 • 市長羅查里面積 • 總計751 平方公里（290 平方英里）人口（2010年） • 總計818,197 • 密度1,089.5/平方公里（2,822/平方英里）時區馬來西亞標準時間（UTC+8）郵編12xxx 至14xxx馬來西亞電話區號+6043, +6045車牌P網站www.mbsp.gov.my
威省係檳城州檳島對岸嘅部分
威斯利省（粵拼：wai1 si1 lei6 saang2，馬來話：Seberang Perai，英文：Province Wellesley），簡稱威省 (粵拼：wai1 saang2)，係馬來西亞州屬檳城州喺馬來半島上面嘅區域，行政上分轄3個縣同隸屬於威省市政廳，採用「三個縣一塊牌子（地方政府）」制度。吉打馬來人原本叫佢做「詩布朗北賴」（Seberang Perai），曾經屬於吉打王國。1800年，英國殖民將呢塊地改做「Province Wellesley」，當時華人譯佢做威爾斯利省，簡稱威省。馬來西亞喺1957年8月31號獨立之後，呢塊地隨即恢覆馬來名Seberang Perai，但Province Wellesley仲有好人繼續用1，而華人直到依家仍然沿用中文名威省。

威北
甲拋峇底，以馬來人居多，佢涵蓋區域有威北縣中部同北部，多數係農業區，人口主要距離喺市中心同柏淡區。
打昔汝莪，以馬來人居多，佢涵蓋區域有威北縣東部，設有火車站，華人主要住喺平安村（華人重組新村）。
北海，佢涵蓋區域為有威北沿海一帶同北賴一帶，亦係威省人口密度最高嘅區域，同時亦係威省交通樞紐（鐵路同渡輪）。

威中
峇東埔，佢涵蓋區域有北賴河中遊同威中縣北部，接近一半係農田，主要發展集中喺詩不朗再也（由州政府發展嘅衛星市）。
大山腳，以華人居多，佢涵蓋區域大約係成個威中縣南部，亦係威省發展最快嘅地區，設有火車站。

威南
新邦安拔，佢涵蓋區域有威南縣北部同東北部，打昔珍珠城同武吉淡汶係主要發展區域，設有火車站。
爪夷，佢涵蓋區域為有威南縣中部，同時係縣府所在地，可以通過峇都交灣桂花城通去檳島峇都茅。
高淵，佢涵蓋區域包括威南縣北部，同霹靂巴里文打接壤，同時亦係威省最南嘅城鎮，設有火車站。
威省最高嘅山係卓坤山，喺大山腳直落卓坤，高541米。

人口
區域人口分佈 (2010)
北部(North Seberang Perai District) (35.28%)  中部(Central Seberang Perai District) (44.33%)  南部(South Seberang Perai District) (20.39%)
根據2010年馬來西亞人口普查統計，威省總人口有815,767人。其中威北區人口佔288,148人，威中區擁有最多人口，有361,791，而威南區域就有165,828人。

種族
根據2010年馬來西亞人口普查統計，接近49%馬來人集中喺威省北部，而佔威省總人口34%嘅華人主要集中喺威省中部。
2010年威省種族分佈
姜成妍

姜成妍，係大韓民國嘅一個女藝人同埋歌手。
姜昇潤

姜昇潤（1994年1月21號—）係大韓民國嘅一個男演員同埋歌手。
姜文

姜文（Jiang Wen，1963年1月5號—），原名姜小軍，係中國大陸男演員，憑香港電影《宋家皇朝》攞到香港電影金像獎「最佳男配角」獎。佢喺河北唐山出世。
姜惠元

姜惠元，係大韓民國嘅一個女藝人同埋歌手。
姜成勳

姜成勳，係大韓民國嘅一個男藝人同埋歌手。
姜敏熙

姜敏熙，係大韓民國嘅一個男藝人同埋歌手。
大犬座

大犬座（Canis Major）係家下八十八西洋星座之一。佢響天球赤道一帶，佔天球面積380平方度。地球北半球來講，大犬座係冬天嘅星座，即係冬夜會見到。肉眼可以睇到嘅星，約莫80粒到。有一到四等星18粒，即係有1等星1粒、2等星4粒、3等星2粒、4等星11粒。

史
大犬座係古希臘托勒密所編嘅托勒密48星座之一。
大牛湖頂

大牛湖頂（Tai Ngau Wu Teng），又叫白富田山，係香港嘅山，海拔高275米，喺離島區，附近範圍劃咗入南大嶼郊野公園。
大牟田

大牟田係日本福岡縣一市，人口約莫13萬。
大爆炸

宇宙大爆炸，係講宇宙開端急速膨脹。
天啟大爆炸
通古斯大爆炸
生活大爆炸，美國 sitcom "The Big Bang Theory"。
大牌檔

大牌檔又寫大排檔，係廣東同香港一種好受歡迎嘅露天食肆，最大特色係冇冷氣同埋唔係太企理、有好多唔同種類嘅食品、抵食、同埋夠鑊氣。喺香港，雖然被視為香港人嘅集體回憶，但係真正嘅大牌檔到今時今日已經買少見少。直到目前為止，全香港只係剩返廿九間大牌檔，主要集中喺中環、深水埗同埋石硤尾。另外，喺一啲市政大廈熟食中心入面嘅食肆會保留些少大牌檔原有嘅風味。而喺廣東，多個地方仍然有保留大牌檔。

歷史
呢類無牌經營嘅熟食檔喺19世紀末開始出現，向收入低微嘅人提供包括粥、飯、麵等等嘅平嘢食。除咗中環之外，灣仔同埋跑馬地馬場周圍都有唔少熟食檔。其實，1918年跑馬地馬場大火就係由平台下面嘅熟食檔引起。另外，喺一啲碼頭附近亦有呢類熟食檔，叫做為食碼頭，專做搭船過海嘅乘客生意。
第二次世界大戰之後嘅1945年，香港嘅殖民地政府為咗令到喺戰爭期間死傷嘅公務員嘅屋企人有嘢做，所以就發咗啲特別嘅牌照畀佢哋喺公眾地方開熟食檔。個牌上面有持牌人嘅相。因為呢種牌畀一般嘅牌大張，所以就俾本地人叫做大牌，而呢類熟食檔就順理成章叫埋做大牌檔。由嗰陣時開始，香港嘅街頭巷里就越嚟越多大牌檔。
不過到咗1956年，因為大牌檔造成嘅交通阻塞同埋衞生問題，同埋一啲持牌人喺黑市將經營權出租，政府決定唔再發出「大牌」，同時唔再畀轉讓同埋繼承牌照。
1975年之後，好多大牌檔搬咗去一啲好似尖沙咀海防道之類嘅臨時街市，又或者由市政局管理嘅市政大廈入面嘅熟食中心度經營，以便監管。為咗改善公眾衞生，政府又喺1983年起陸續向持牌人贖返呢種牌照。由於大部分持牌人都已經年紀大，同埋牌照只可以轉讓畀配偶，好多持牌人都將大牌交返畀政府，要番啲賠償。由呢個時候起，傳統嘅大牌檔就好快咁減少。
到咗而家，好多大牌檔都係生存喺熟食中心，而有部分較為成功嘅就搬咗去有冷氣嘅鋪位度經營（不過，亦有啲，好似結志街嗰間噉，就同時保留咗原來嘅街檔口）。但係，或者係因為舊式嘅大牌檔象徵住好多香港人嘅集體回憶，佢哋好多都會認為呢啲搬走咗、唔再係喺路邊開檔嘅大牌檔係唔及得舊時嘅咁好食。
大牌筵席

《大牌筵席》（英文：Dai Pai Dong）係香港無綫電視嘅飲食節目，由2022年12月5號到12月19號禮拜一到三22:30到23:05喺翡翠台播出。節目介紹香港唔同大牌檔。

節目調動
2022年12月6號：由於播出特備節目《悼念江澤民》，所以停播一次，最後一集順延到12月19號禮拜一同一時段播。
大特爾諾窩

大特爾諾窩（Veliko Tǎrnovo），又譯大特爾諾沃，係保加利亞大特爾諾窩州首府，人口約莫有8萬人。佢舊時係保加利亞第二帝國首都。
大連

大連（粵拼：daai6 lin4；英文：Dairen(舊)；英文：Dalian(今)；威式拼音：Talien），舊時係達里尼（英文：Dalniy），係中國遼東半島南端嘅一個副省級城市，亦係中華人民共和國五個計劃單列市之一。有北方香港之稱。

地理
大連市南部同煙臺威海隔住渤海海峽、北接丹東鞍山營口、東部同北韓嘅平壤隔住黃海、西部同唐山天津隔住渤海。

周邊主要城市或地區
半徑約45公里，西南方向係旅順口區老鐵山，東北方向係金州區金石灘。
半徑約360公里，以東係平壤，以南係青島，以西係天津，以北係瀋陽。
半徑約1630公里，以東係東京，以南係臺中，以西係蘭州，以北係漠河。

氣候
大連喺遼東半島嘅最南端，呢度每年6月份落雨日數同埋降水量逐漸增多，7月份至8月份達到最多，幾乎日日落雨，可以話係大連嘅梅雨季。

史
内文：大連史
齊靈公六年（公元前567年），齊國滅萊國（家下膠東地區），齊控制到山東半島東部沿海。萊國戰敗，渡海逃亡，舉國渡居遼東半島，大連一帶，人口大有增長，官府立村立社，派官吏管理。齊、萊人移民，山東同遼東文化，更爲密切，大連一帶發展水平，亦有所提高。
西漢時期大連地區設置遝縣，三國時期又改稱東遝縣。

名
大連，源自大連灣。初唐稱三山浦，中唐改青泥浦，喺今下青泥窪橋一帶，係一片黑泥灘，青卽係黑，得名青泥浦。明末清初又改青泥窪。家下個名依舊，化成繁華商業區代稱。大連灣，大連第一大灣，明代民間就有咁叫法。一八六零年第二次鴉片戰爭中，英國攻打大清，軍艦百幾艘駛入呢度，喺海圖標做「DALIANWAN」（大連灣），係迄今最早文獻記載。十九世紀末，俄國遠東勢力擴大，圖喺遼東半島，開個不凍港。俄國強租旅順大連後，睇中青泥窪，大連灣南岸呢個漁村仔。一八九九年，沙皇尼古拉二世敕令在此築港建城，改名達里尼市（DALNIY），意為「遙遠嘅都市」，大連由此建市。一九零五年，日本依據英國海圖，座城正式叫大連。從一九五零年起，一度同旅順合拼，改名旅大。一九八一年，囘復原稱大連，減筆爲連或鯤。
青丘國（上古時代）
遝縣（漢代）
東遝縣（三國時代）
三山浦（唐代·初）
青泥浦（唐代·中）
青泥窪（明末清初）
達里尼（俄治時代）
關東州·大連市（日治時代）
旅大市（社會主義初級階段）
中華人民共和國·大連市（現代）

事件
2011年8月14號，發生咗「大連抗議PX遊行」。
2016年6月14號，發生咗「大連的士事件」。
2016年8月5號，發生咗「大連華表事件」。

政區
全市轄7個市轄區、1個縣，代管2個縣級市。

電視
第一套：新聞綜合頻道（DLTV1）- 每週六12:00～12:20播放自2004年5月23號開播嘅日語節目「大連東瀛風」。其中一位主持人係日本女性（初代：三輪有里子、第2代：堤満莉子、第3代：高瀬美咲、第4代：楢橋里彩、第5代：元場寛子、第6代：佃由華、第7代：佐々木江梨、第8代：金子陽子）。
第二套：經濟生活頻道（DLTV2）
第三套：公共頻道（DLTV3）
第四套：文體頻道（DLTV4）
第五套：影視頻道（DLTV5）
第六套：少兒頻道（DLTV6）
第七套：財經頻道（DLTV7）
第八套：電視購物頻道（DLTV8）
大通寺

大通寺 (廣州)，喺廣東省廣州市荔灣區。
大通寺 (撫州)，喺江西省撫州市黎州縣。

日本嘅大通寺
大通寺 (京都)，喺近畿地方京都縣京都市。
大通寺 (長濱)，喺近畿地方滋賀縣長濱市。
大通寺 (大阪)，喺近畿地方大阪府大阪市。
大通寺 (千葉)，喺關東地方千葉縣千葉市。
大通寺 (福岡)，喺九州地方福岡縣福岡市。
大通寺 (靜岡)，喺中部地方靜岡縣沼津市。
大通寺 (岡山)，喺中國地方岡山縣矢掛町。
大通寺 (長野)，喺中部地方長野縣木曾郡。
大通

大通係中國青海西寧一個回族土族自治縣，人口40萬。
大連史

大連地區至少有17000年嘅人類活動史。早喺6000年前，人類就開發咗大連地區。

概説
大連地區先後歷經咗9個民族政權嘅統治，分別係漢族（包括漢族前身）嘅燕、秦、西漢、新、東漢、魏、西晉、唐、明，鮮卑族嘅前燕，氐族嘅前秦，扶餘族嘅高句麗，契丹族嘅遼，滿族（包括滿族前身）嘅金、清，蒙古族嘅元，俄羅斯族嘅俄羅斯同埋大和族嘅日本。大連地區冇歷經過俾佢統治嘅主要政權，除咗夏商周，重有東晉、南北朝、隋、宋同埋中華民國。

神話時代
考古發掘表明，大連遠古時期逐漸南下嘅廟後山人同埋金牛山人，多居住喺大連地區中部丘陵山地，以捕獵採集為生；北上嘅山東半島古人，就多居住喺島嶼或沿海地區，以捕魚採貝為生。至夏商之際，先民開始向河谷平川地帶發展，農耕同畜牧業成為主要謀生方式。其時，嚟自山東半島嘅影響越嚟越大，佢嘅文化類型同山東半島有明顯嘅相似之處。其間，即使大連地區人口唔多，但因有舟楫之利加之海洋資源豐富，自然形態多樣化，生產力發展水平已經同山東半島相近。
夏朝建立嗰陣，大連地區即使地廣人稀，但因為同山東半島聯繫密切並深受影響，開始進入青銅時代。以大嘴子遺址為代表嘅青銅時代遺址喺大連地區廣為分佈，多達七八十處。青銅器嘅廣泛應用，極大咁提高咗生產力，生產領域進一步擴大。先商第三代王相土由今日遼東一帶移居河南商丘，因懷戀故土，往返遼豫之間，開闢咗家下蓬萊至大連嘅航線，令大連同山東北部沿海地區嘅經濟文化交流日繁。大概喺公元前17世紀，商湯滅夏。至帝辛（紂）時期，大連地區社會已由地區性組織轉化為方國。家下營城子地區雙坨子遺址出土嘅輪制陶器等文物證明，山東岳石文化已影響到大連。
商末周初，家下大連地區建有多處石棚，係遼東半島石棚分佈最廣、類型最全、數量最多嘅地區，多數坐落喺河流附近嘅丘陵上，其中大石棚7座、中小石棚18處38座，主要分佈喺金州區同埋普蘭店、瓦房店、莊河三市。 金代遼東提刑使王寂《鴨江行部志》中對萬家嶺嘅「西山石棚」做咗記述。莊河大荒地石棚蓋石長7.50米，寬5米，係遼東半島石棚之最。石棚內出土有人骨同埋陪葬品，專家認為係青銅時代墓葬。石棚從石料嘅開採、磨製、運輸、設計建造等方面都有物理學、建築學、美學等研究價值，反映咗青銅時代大連地區嘅社會形態同埋生產力發展水平。

燕·秦·漢·新時代
春秋時期，大連地區青銅文化日趨繁榮，至今發現嘅遺址有近百處之多，代表性遺物係曲刃青銅短劍。公元前685年，齊桓公即位。齊桓公為開發遼東，向遼東地區批量移民，其間齊國重出兵伐山戎以救燕國，進一步確立咗霸主地位。齊靈公六年（公元前567年），齊國滅萊國（家陣膠東地區），齊控制區擴大到山東半島東部沿海。萊國人戰敗後，渡海逃亡，大規模移居遼東半島，大連地區人口有較大增長，官府喺移民區建立村社組織並派官吏管理。齊、萊居民嘅大批北徙，令山東同遼東嘅文化進一步交融，生產力發展水平迅速提高。此外，黃河下游一帶居民逢戰亂同埋荒年亦沿上述路線避難遼東，呢啲徙民部分喺大連地區定居，部分向東北腹地遷徙，逐漸形成咗由旅順至東北腹地嘅古道，商業同手工業隨之有咗一定發展，集邑中設有專門為交易嘅「市」，實行以物易物。大連地區出土嘅西周末、春秋時期嘅重要文物除青銅短劍外，重有銅鑿、銅斧、銅刀、銅矛、銅鏡同埋陶器等，為研究大連地區青銅時代嘅社會經濟提供咗有力嘅佐證。
齊桓公死後，諸子爭位，內亂不息，齊國漸失霸主地位，大連地區在內嘅遼東成為燕國領地，東周元王元年（公元前475年）春秋時期結束，中國社會進入戰國時代，大連地區嘅經濟社會亦隨之進入戰國紛爭時期。
自戰國時期燕昭王喺遼東設置「遼東郡」以嚟，一直到秦漢時期，大連地區都屬遼東郡轄區。西漢時期大連地區設置「遝氏縣」，三國時期又改稱「東遝縣」。

魏·晉·燕·秦時代
大連地區喺魏晉嗰陣稱三山，喺魏之前係由漢人公孫氏統治嘅遼東。晉指由漢人司馬氏統治嘅西晉，燕指由鮮卑人慕容氏統治嘅前燕，秦指由氐人苻氏統治嘅前秦。

高句麗·唐·遼·金時代
喺南北朝同埋隋朝統治嗰陣，大連地區一直處於扶餘人高氏統治嘅高句麗時代。唐朝初期，大連地區屬安東都護府積利州嘅轄區。大連地區喺唐朝嗰陣稱三山浦。遼代時大連地區屬東京遼陽府嘅轄區，係漢區，實行漢法。

元·明·清·俄羅斯時代
大連地區喺明清嗰陣稱三山海口、青泥窪口。1897年，俄國人開建咗呢個城市。當時沙俄設計師拎住法國巴黎嘅城建圖紙，諗喺東方再造就一個以廣場為主嘅城市，於是就嚟到中國大連，同佢起名「達里尼」，意思係遙遠嘅城市，一個遠離莫斯科同埋聖彼得堡嘅地方。

日本時代
1905年（明治38年），日本人佔領咗呢個城市，將「達里尼」改成「大連」。日本國關東州大連市，始於明治時代，歷經大正時代，亡於昭和時代。1945年（昭和20年），大連市俾蘇聯控制，1955年（昭和30年），俾中華人民共和國接管至今。

重要事件
2011年8月14號，發生咗「大連抗議PX遊行」。
2016年6月14號，發生咗「大連的士事件」。
2016年8月5號，發生咗「大連華表事件」。
大通區

大通區係中國安徽淮南一個市轄區，總面積314平方公里，人口18萬。
小野博信

小野博信（1987年7月7號—）係日本足球員，司職守門員，效力過水戶蜀葵。
小野友樹

小野友樹 ，係日本嘅一個男配音員。

配音作品一覽
呢個表唔完整，歡迎加料。
小野剛

小野剛（1962年8月17號—）係退役日本足球員，教練，執教過廣島三箭，及熊本羅亞素。
小野原和哉

小野原和哉（1996年4月19號—）係日本足球員，打後衞位置，效力山口雷法。
小野塚勇人

小野塚勇人，係日本嘅一個男藝人同埋演員。
小野寺五典

小野寺五典（1960年5月5號—）係日本防衞大臣，2012年首次入閣，係自由民主黨員。
小野坂昌也

小野坂昌也（粵拼：siu2 je5 baan2 coeng1 jaa5，1964年10月13號—）係日本嘅一個男配音員。

配音作品一覽
呢個表唔完整，歡迎加料。
小野大輔

小野大輔（粵拼：siu2 je5 daai6 fu6，1978年5月4號—）係日本嘅一個男配音員。

配音作品一覽
呢個表唔完整，歡迎加料。
天河汽車客運站

天河汽車客運站，又叫天河客運站或天河汽車站，全名叫廣州交通集團天河汽車客運站，呢間嘢係廣東省交通廳同埋廣州市人民政府為咗實施《廣州公路主樞紐總體佈局規劃》而起嘅第一個多功能綜合性嘅汽車客運站。呢個客運站係喺廣州市天河區嘅廣汕公路入面。東邊係華南快速幹線，西邊係北環高速公路。

落成時間
喺1997年1月起好同埋投入使用。喺1997年6月重成立咗「廣州新天威交通發展有限公司」呢間合資公司嚟經營天河汽車客運站。

佔地面積
面積係46000平方米，其中入面有售票廳、候車廳、快件貨運中心、超市，寫字樓、行車公寓、維修車間。

出班次流量
出班嘅車次同埋旅客流量：
車次：達到2500班次/日
旅客流量：達到120000人次/日。

主要經營
呢個車站喺廣州嘅東邊出口嘅中心車站站場，主要係經營去粵東地區（尤其係廣梅汕公路上面去汕頭、梅州、潮州、揭陽、汕尾同埋惠州嘅比較多）同埋珠三角地區、福建嘅車比較多，重有比較少部份嘅去粵西、粵北地區同浙江嘅車。重有啲車係出到廣東省以外嘅其它省份（除咗新疆、西藏、青海、內蒙古、寧夏、陝西、山西、東北三省、京津冀地區同埋臺灣）啲車。呢個站重喺成個廣東地區畀顧客提供方便、快捷、準確嘅快遞服務嘅行業入面，都係處於領先嘅地位。目前有出咗廣東省嘅省際線路就有100幾條，而廣東省嘅省內線路就有90條。

攞過嘅獎項
呢個車站係被廣州市政府畀咗「青年文明號」嘅稱呼，喺1998到2006年嘅每年都評咗「春運工作先進單位」，重被交通部畀咗「全國文明汽車客運站」嘅名。佢重喺2001年通過咗ISO9001品質管制體系認證，重喺持續推進品質體系嘅各項工作入面，攞到品質管制部門嘅好評。
天河游泳館

，全名天河體育中心游泳館，簡稱天河泳館，係中國廣東廣州嘅大型泳池，1987年起好，位置喺天河區天河體育中心東南角，近天河路同體育東路交界（羊城國際商貿中心對面）。
佢曾經喺1987年11月、2001年11月11～25號先後辦過六運會、九運會嘅游水、跳水、水上芭蕾、水球呢四項大賽。1988年4月2～12號亦辦過第三屆亞洲游水錦標賽。1992年3月18～23號舉辦過中華人民共和國第三屆殘疾人運動會嘅游水比賽；隨後亦搞過第10屆世界青年跳水錦標賽。1997年同2002年5月9～12號、2006年5月12～14號先後辦過同水上芭蕾有關嘅世界盃同全國盃。2010年11月底亦辦過亞運會嘅男女子水球錦標賽。
間嘢曾經喺2016年10月1～27號因為場館升級改造而暫停開放。

設施
場館建築面積2.3ha，佔地面積19845.35m²，東西跨度118m，南北跨度42m，標高31.5m，全部都係室內池。入面有個訓練池、比賽池同跳水池及3000個觀眾座位。佢嘅比賽燈光同埋電子計時計分系統都係用咗1980年代嗰時最先進嘅英國同日本進口設備。
水池

開放時間
呢間場館一年四季都開，但逢國慶同農曆新年期間暫停開放。
清晨場：07:00～13:30
晏晝場：14:30～16:30（凈限每年6～9月）
晚黑場：18:00～21:00
場次凡係遇到有大賽舉辦時都會停止開放，場上嘅觀眾座位凈限有比賽舉辦時先至可以入去。
天河城廣場

天河城廣場係廣東天河城（集團）股份有限公司開發同經營管理嘅一套大型商業建築，喺中國廣州市天河區天河路，對住天河體育中心，附近有好多嘅商業廣場連埋一齊，形成廣州最繁榮嘅三個商業圈之一嘅天河城商圈。

介紹
天河城廣場係由1個購物中心、1個甲級寫字樓、1個高端酒店同埋1個綠化廣場組成，總建築面積達33.69萬平方米。其中購物中心同埋寫字樓專案已經起完並投入使用，酒店項目宜家重喺度起緊。

天河城購物中心
内文：天河城
天河城購物中心係中國大陸最早營運嘅大型購物中心（Shopping Mall），佢係1996年8月18號正式開張。購物中心樓有10層咁高，其中地上便有7層、地庫3層，總建築面積約16萬平方米。負1樓同地上7樓係商業經營場地，建築面積約11萬平方米。地下2、3樓係停車場。入面包含左名牌商品專賣、食肆、戲院同埋電子遊戲等眾多嘅消費場所，入面嘅租戶超過300家，而且有天河城百貨（原天貿南大）同埋永旺（吉之島）等幾間大型百貨公司。
天河城購物中心係2006年1月12號被廣東省工商行政管理局授予為廣東省著名商標。

粵海天河城大廈
粵海天河城大廈係一座甲級嘅寫字樓，係天河城廣場嘅東面，係香港巴馬丹拿國際公司同埋廣州市設計院一齊建築設計，2007年2月1號落成並交付使用。成棟樓195米，樓嘅外牆以銀色高性能環保Low-E低反光玻璃配合縱橫向噴塗鋁條框架組成，一共45樓，係5個辦公區內配置左22台高速客梯，總建築面積大概10.3萬平方米。物業管理用「單一業權、只租唔買」嘅經營方式，專案係驗收半年後就有6成單位租咗出去，而且90%嘅租戶都係全球500強企業華南地區嘅區域總部。

粵海喜來登酒店
粵海喜來登酒店係廣東天河城（集團）股份有限公司同埋喜達屋酒店及度假酒店國際集團係2006年簽訂嘅合作協定嘅酒店項目，佢係由天河城集團負責起嘅，喜達屋集團輸入品牌及管理，工程喺當年開始施工。項目喺天河城廣場西面，為滿足喜來登酒店嘅需要，施工方面動用咗408公斤炸藥爆破拆咗原天河城西塔嘅地上四層樓，爆破時監測到每立方米空氣懸浮顆粒得0.5毫克，被行內稱為「中國環保第一爆」。新樓建築面積大概有6萬平方米，合共38樓，級別係五星級大酒店，合共供應445間客房，並且有餐廳、大型會議空間、健體中心、水療、康樂同埋遊泳池等設施，係2011年7月開業。。

附近嘅交通
天河城廣場係喺廣州嘅新城市中軸線上，天河路、體育西路同埋天河南一路分列廣場北、西、南部。東面都有港灣式嘅巴士站，有27條普通路綫、4條高峰路綫同埋12條夜班路綫經過；廣場嘅下面有地鐵連接隧道，有兩條地鐵線路喺依度交匯；重有，東面嘅宏城廣場有好多個大型樓盤巴士嘅停泊點。
天河堂

天河堂（粵拼：tin1 ho4 tong4）係中國廣東廣州嘅一間基督教堂，喺天河區黃村大觀中路119號（航天奇觀北邊隔籬）。佢係天河區第一間起好嘅教堂。

史
内文：小港堂
間教堂係1889年起嘅小港堂。中華人民共和國成立之後，廣州原有嘅3座播道會教堂逼住宣佈同播道會差會脫離關係。雖然1960年重宣佈瑤頭堂、塹口堂、信義堂、基立堂、怡樂堂、宝崗堂、南華堂合併嚟聯合參拜，但1966年受到破四舊浪潮而關閉，重一度改成雄文印刷廠。文革結束後，雖然廣州市人民政府喺1979年宣佈小港堂可以恢復參拜，但雄文印刷廠成日霸住嗮，直到2000年聖誕節先肯走佬。而房產早就俾印刷廠抵押咗，雖然廣州市包裝集團公司出返錢買返小港堂嘅房產證，但教堂被搞到融融爛爛。經過協商而決定喺天河區黃村一帶搞教堂。而教堂喺2007年9月15號正式奠基，2009年2月10號開始喐手起，2015年11月起好。
工程管理

工程管理（英文：Engineering management）係工程學同管理學嘅分支，主要涉及工程實施嘅管理應用範疇。
工程統計學

工程統計學（engineering statistics）泛指統計學方法喺工程學研究上嘅應用。
工程物理學

工程物理學（engineering physics）係指將物理學上嘅知識應用落去工程學嗰度。
工程製圖

工程製圖（英文：technical drawing）係建立標準化工程圖紙用嚟描述物件嘅功能或結構嘅技術。
工程數學

工程數學（engineering mathematics）係應用數學嘅一個子領域，探討工程學同工業當中會用到嘅數學模型。